CELEX: 32012R1021
Language: lv
Date: 2012-11-06 00:00:00
Title: Komisijas Īstenošanas regula (ES) Nr. 1021/2012 ( 2012. gada 6. novembris ) par atļauju lietot endo-1,4-beta-ksilanāzi, ko iegūst no Trichoderma reesei (ATCC PTA 5588), kā barības piedevu retāk audzētu sugu mājputniem, izņemot pīles (atļaujas turētājs – Danisco Animal Nutrition )  Dokuments attiecas uz EEZ

7.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 307/68
            
         KOMISIJAS ĪSTENOŠANAS REGULA (ES) Nr. 1021/2012
   (2012. gada 6. novembris)
   par atļauju lietot endo-1,4-beta-ksilanāzi, ko iegūst no Trichoderma reesei (ATCC PTA 5588), kā barības piedevu retāk audzētu sugu mājputniem, izņemot pīles (atļaujas turētājs – Danisco Animal Nutrition)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 3. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Ar Komisijas Regulu (ES) Nr. 9/2010 (2) endo-1,4-beta-ksilanāzi, ko iegūst no Trichoderma reesei (ATCC PAT 5588), desmit gadus atļāva lietot gaļas cāļiem, dējējvistām, gaļas pīlēm un gaļas tītariem un ar Komisijas Īstenošanas regulu (ES) Nr. 528/2011 (3) – atšķirtiem sivēniem un nobarojamām cūkām.
            
         
               (3)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums par endo-1,4-beta-ksilanāzes, ko iegūst no Trichoderma reesei (ATCC PAT 5588), jaunu lietošanas veidu retāk audzētu sugu mājputniem (izņemot pīles), pieprasot piedevu klasificēt piedevu kategorijā “zootehniskās piedevas”.
            
         
               (4)
            
            
               Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti, kā arī attiecīgie pieprasījumus pamatojošie dati.
            
         
               (5)
            
            
               Eiropas Pārtikas nekaitīguma iestāde (“Iestāde”) novērtējumā pievērsās preparāta nekaitīgumam un iedarbīgumam attiecībā uz jaunajām mērķsugām. Ir konstatēts, ka endo-1,4-beta-ksilanāze, ko iegūst no Trichoderma reesei (ATCC PAT 5588), biežāk audzētu sugu mājputniem ir nekaitīga ar lielu drošuma rezervi, tādēļ Iestāde 2012. gada 22. maija atzinumā (4) secināja, ka ierosinātajos lietošanas apstākļos šo konstatējumu var attiecināt uz visu pieprasīto sugu mājputniem. Tā norādīja, ka līdzīgu secinājumu par iedarbīgumu uz biežāk audzētu sugu mājputniem var ekstrapolēt uz visiem retāk audzētu sugu mājputniem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               No Trichoderma reesei (ATCC PAT 5588) iegūtas endo-1,4-beta-ksilanāzes (EC 3.2.1.8) novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto fermentu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 3, 7.1.2010., 10. lpp.
   
      (3)  OV L 143, 31.5.2011., 10. lpp.
   
      (4)  EFSA Journal 2012; 10(6):2739.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās barības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a11
               
               
                  
                     Danisco Animal Nutrition
                  
                  (juridiskā persona – Danisco (UK) Limited)
               
               
                  Endo-1,4-beta-ksilanāze
                  EC 3.2.1.8
               
               
                  
                               
                           
                           
                              
                                 Piedevas sastāvs
                              
                              No Trichoderma reesei (ATCC PTA 5588) iegūts endo-1,4-beta-ksilanāzes preparāts (EC 3.2.1.8), kura aktivitāte ir vismaz 40 000 U/g (1)
                              
                           
                        
                               
                           
                           
                              
                                 Aktīvās vielas raksturojums
                              
                              Endo-1,4-beta-ksilanāze (EC 3.2.1.8), ko iegūst no Trichoderma reesei (ATCC PTA 5588)
                           
                        
                               
                           
                           
                              
                                 Analīzes metode
                                  (2)
                              
                              Endo-1,4-beta-ksilanāzes aktivitātes kvantitatīvai noteikšanai:
                              kolorimetriskā metode, kuras pamatā ir tādu ūdenī šķīstošu krāsotu fragmentu kvantitatīva noteikšana, kuri rodas, endo-1,4-beta-ksinalāzei 50 °C temperatūrā un pie pH 4,25 reaģējot ar arabinoksilāniem, kas saistīti ar azurīnu
                           
                        
               
                  Retāk audzētu sugu mājputni, izņemot pīles
               
               
                  —
               
               
                  625 U
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturīgumu pret granulēšanos.
                           
                        
                              2.
                           
                           
                              Lietošanai barībā, kurā ir daudz cieti saturošu un cieti nesaturošu polisaharīdu (galvenokārt beta-glikānu un arabinoksilānu).
                           
                        
               
                  2022. gada 27. novembris
               
            
         (1)  Viens U ir fermenta daudzums, kas 50 °C temperatūrā un pie pH 5,3 vienā minūtē no piesaistīta substrāta – auzu pelavu arabinoksilāna – šķeļ 0,5 μmol reducējošā cukura (ksilozes ekvivalentos).
      
         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.